CELEX: 32022R0994
Language: lv
Date: 2022-06-24 00:00:00
Title: Padomes Īstenošanas regula (ES) 2022/994 (2022. gada 24. jūnijs), ar ko īsteno Padomes Regulu (ES) 2022/879, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā

24.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  LI 167/1
               
            
         PADOMES ĪSTENOŠANAS REGULA (ES) 2022/994
         (2022. gada 24. jūnijs),
         ar ko īsteno Padomes Regulu (ES) 2022/879, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         Ņemot vērā Padomes Regulu (ES) 2022/879 (2022. gada 3. jūnijs), ar ko groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (1), un jo īpaši tās 1. panta 21. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2022. gada 3. jūnijā pieņēma Regulu (ES) 2022/879 (2022. gada 3. jūnijs), ar ko groza Padomes Regulu (ES) Nr. 833/2014 (2), un ieviesa turpmākus ierobežojošus pasākumus, lai apturētu dažu Regulas (ES) 2022/879 VI pielikumā minēto mediju kanālu apraides darbības Savienībā vai uz Savienību vērstas apraides darbības. Ievērojot Regulas (ES) 2022/879 1. panta 21. punktu, šādu pasākumu piemērojamība vienam vai vairākiem minētajiem mediju kanāliem ir atkarīga no turpmāku Padomes īstenošanas aktu pieņemšanas.
                  
               
                     (2)
                  
                  
                     Pēc attiecīgo gadījumu izskatīšanas Padome ir secinājusi, ka Regulas (ES) Nr. 833/2014 2.f pantā minētie ierobežojošie pasākumi no 2022. gada 25. jūnija būtu jāpiemēro visām Regulas (ES) 2022/879 VI pielikumā minētajām vienībām,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 833/2014 2.f pantā minētos pasākumus no 2022. gada 25. jūnija piemēro visām Regulas (ES) 2022/879 VI pielikumā minētajām vienībām.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 24. jūnijā
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 153, 3.6.2022., 53. lpp.
         
         
            (2)  Padomes Regula (ES) Nr. 833/2014 (2014. gada 31. jūlijs), par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 1. lpp.).